# Boçagas

Boçagas (Boussagues en francés) es l'ancian capluòc (fins a 1884) de la comuna lengadociana de La Torre d'Òrb (fins a 1884) situada dins lo departament d'Erau e la region d'Occitània, ancianament de Lengadòc-Rosselhon.

## Toponimia

Las fòrmas ancianas son : castellum de Bociacas en 1117, castello de Buciagas, quod vocatur Buciagas en 1118, castello de Bociagas en 1145, ecclesia de Bociacis en 1159-1161, Petro de Bosachas, Petrus de Bocecas en 1164, castrum de Bociagas en 1164, castro de Bociacis... castri veteris de Bociacis en 1199, dominus de Bociacis en 1238, Bociacis en 1247-48, 1264 e 1323, de Bociacis, de Boriacis en 1361, Beate Marie de Bociassis en 1396, Bossagues en 1571, Boussagues en 1590, Bousagues en 1643, Boussagues o Bossagues en 1740-1760, Boussargues en 1740-1760, Boussagues en 1740-1760, 1771 e 1770-721 (mapa de Cassini).
Segon Frank R. Hamlin, Boçagas èra una proprietat galloromana, installada sus l'emplaçament d'un abitat pus ancian. Boçagas ven del gentilici latin Buccius, amb lo sufixe -acas, varianta d'acum, que s'acòrda gramaticalament amb terras, villas o *castras. Vinetum de Bossaguetas, atestat en 1266, es un luòc non identificat, logicament près de Boçagas.
Lo gentilici es boçagòu/boçagòl -òla, o mens etimologic bossagòu/bossagòl -òla.

## Istòria

* En l'an II, se creèt una comuna de Camplong (Camplong, dins l'Ancian Regime, fasiá partida de la comunautat de Boçagas), destacada de Boçagas; Sant Estève de Murçan, Estrechors, Sant Martin de Clemençan (auèi dins Lo Bosquet d'Òrb) e Graisseçac foguèron estacadas a Camplong. Dins la seguida, en 1844, Sant Martin de Clemençan faguèt partida de la comuna novèla del Sant Martin d'Òrb, que venguèt Lo Bosquet d'Òrb en 1881; puèi en 1859, Graisseçac venguèt comuna, atal coma Sant Estève d'Estrechós en 1900.
* Pauc a pauc, al sègle XIX, la partida de la comuna situada dins la val d'Òrb prenguèt mai d'importància, mai que mai lo masatge de La Tor, e Boçagas pas tant. Amb las dificultats de comunicacion, aquela partida de la comuna demandèt a se separar de Boçagas. En 1884, lo capluòc de la comuna foguèt desplaçat a la Tor e lo nom de la comuna foguèt tanben cambiat, per venir oficialament en francés La Tour-sur-Orb (B.L. 1884, XXVIII-182). Lo mescòrdi entre las doás partidas de la comuna s'aprigondiguèt, a tal punt que Boçagas e Clairac demandèron a venir una comuna separada, çò que lo Conselh General d'Erau acordèt en 1904, sense realizacion efectiva pr'aquò.

## Demografia

Es l'evolucion demografica de Boçagas, pas de la Torre d'Òrb après 1884. Al sègle XIX, i a de lacunas.
modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 021 | 1 165 | 848 | 1 041 | 1 138 | | | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | 1 145 | - | - | 1 181 | 1 191 | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| | | | | Cercar | Cercar | Cercar | Cercar | Cercar |
| 2009 | 2010 |
| Cercar | Cercar |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008Evolucion de la populacion 1962-2008 |||||||||
* Lo n° INSEE es estat cambiat per questions practicas.

## Luòcs e monuments

* Lo masatge de Boçagas.
* La plaça de Boçagas.
* Lo masatge de Boçagas.
* La glèisa de Nòstra Dòna de la Pietat.
* Lo castelàs, domnon romanic.
* Lo castelàs.
* La torre de Patau.
* La nau de la glèisa de la Trinitat.
* Capitèls de la glèisa de la Trinitat.
* Capitèl e basa d'ogivas del pilar nau/absida.
* Faciada oèst.
* Motladuras del portal.
* Capitèl de la nau.
* Ostau del baile.
* Ostal del baile.
* Castèl bas al començament del sègle XX.
* Ancian quartièr abans l'incendi.
* Pòrta de Nòstra Dòna.

## Nòtas e referéncias

* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 56
* ↑ https://books.google.com/books?id=YL0iAQAAIAAJ&focus=searchwithinvolume&q=Boussagues
* Portal de Lengadòc